**Santeri Hartikainen** (s. 5. tammikuuta 1999 Helsinki) on suomalainen jääkiekkoilija, joka pelaa Mestis-joukkue Kiekko-Vantaassa. Hän toimii joukkueen varakapteenina. Hartikainen on pelipaikaltaan keskushyökkääjä, mutta hän osaa pelata myös laidassa. Hartikainen laukoo oikealta.

Ura
---

### Seuraura

Hartikainen on Helsingin IFK:n kasvatti. Hän toimi kaudella 2014–2015 seuran C-nuorten varakapteenina. Hartikainen oli C-nuorten SM-sarjan pudotuspeleissä joukkueen paras pistemies ja maalintekijä tehoilla 5+1=6. Hän pelasi osan kaudestaan myös HIFK:n B-nuorissa, jossa Hartikainen voitti kauden päätteeksi SM-hopeaa.

Kaudeksi 2015–2016 Hartikainen siirtyi vain 16-vuotiaana Yhdysvaltoihin ja Groton Schoolin high school-joukkueeseen. Hän oli tehoilla 8+24=32 joukkueen paras syöttäjä ja toiseksi paras pistemies Michael Brownin jälkeen. Kaudella 2016–2017 Hartikainen oli Groton Schoolin paras pistemies ja maalintekijä tehoilla 21+18=39. Kaudeksi 2017–2018 hän siirtyi Northwood Schoolin joukkueeseen. Corpus Christi IceRays varasi Hartikaisen 275. pelaajana NAHL:n varaustilaisuudessa 2018. Hän siirtyi joukkueeseen kaudeksi 2018–2019. Hartikainen oli tehoilla 24+29=53 IceRaysin paras maalintekijä ja toiseksi paras pistemies Blake Bennettin jälkeen. Hänet valittiin kauden päätteeksi liigan tulokkaiden toiseen tähdistökentälliseen ja eteläisen divisioonan tulokkaiden tähdistökentälliseen.

Hartikainen siirtyi kaudeksi 2019–2020 Robert Morris Universityn yliopistojoukkueeseen. Myös joukkueen valmennustiimiin liittyi hänelle Corpus Christi IceRaysin NAHL-joukkueesta tuttu Ryan Cruthers. Kaudeksi 2021–2022 Hartikainen vaihtoi American International Collegen joukkueeseen. Hän voitti siellä sekä Atlantic Hockeyn mestaruuden että runkosarjan mestaruuden. Kaudeksi 2022–2023 Hartikainen siirtyi edelleen Long Islandin yliopistojoukkueeseen.

Kaudeksi 2023–2024 Hartikainen siirtyi vuoden mittaisella sopimuksella Mestis-joukkue Kiekko-Vantaaseen. Hänet nimettiin joukkueen varakapteeniksi. Kiekko-Vantaa lainasi Hartikaisen kasvattajaseuransa HIFK:n SM-liigajoukkueeseen alustavasti yhden ottelun mittaisella sopimuksella 12. lokakuuta 2023 pelattuun otteluun Oulun Kärppiä vastaan, kun joukkueen vahvuudesta oli sivussa neljä keskushyökkääjää. Hänet merkittiin liigadebyytissään HIFK:n nelossentteriksi laidoilleen Micke-Max Åsten ja Leevi Teissala. Hartikainen sai ottelussa jääaikaa 9.55 minuuttia. Hän pelasi HIFK:ssa alkukauden aikana kaksi ottelua.

### Maajoukkueura

Hartikainen pelasi alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015. Yhteensä Hartikainen on pelannut 20 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Corpus Christi IceRays | NAHL | 59 | 24 | 29 | 53 | 4 | 5 | 1 | 1 | 2 | 0 |
| 2019–2020 | Robert Morris Univ. | AHA | 34 | 5 | 5 | 10 | 4 | – | – | – | – | – |
| 2020–2021 | Robert Morris Univ. | AHA | 21 | 5 | 9 | 14 | 6 | – | – | – | – | – |
| 2021–2022 | American International College | AHA | 6 | 0 | 3 | 3 | 0 | – | – | – | – | – |
| 2022–2023 | Long Island Univ. | NCAA | 22 | 0 | 3 | 3 | 4 | – | – | – | – | – |
| 4 kautta | yhteensä | AHA (NCAA) | 83 | 10 | 20 | 30 | 14 | – | – | – | – | – |

Lähteet
-------

* Santeri Hartikainen The Internet Hockey Databasessa (englanniksi)
* Santeri Hartikainen Eurohockey-sivustolla (englanniksi)
* Santeri Hartikainen *Elite Prospects*. Everysport Media Group AB.  (englanniksi)

### Viitteet

1. 1 2  Olli Maansaaresta Kiekko-Vantaan kapteeni *kiekko-vantaa.fi*.  5.9.2023. Kiekko-Vantaa Hockey Oy. Viitattu 27.10.2023.
2. 1 2 3 4 5 6  Santeri Hartikainen *Elite Prospects*. Everysport Media Group AB.  (englanniksi)
3. ↑  Elite Prospects - HIFK U16 *eliteprospects.com*. Everysport Media Group AB. Viitattu 27.10.2023. (englanniksi)
4. ↑  Elite Prospects - Groton School *eliteprospects.com*. Everysport Media Group AB. Viitattu 27.10.2023. (englanniksi)
5. ↑  Elite Prospects - Groton School *eliteprospects.com*. Everysport Media Group AB. Viitattu 27.10.2023. (englanniksi)
6. ↑  Elite Prospects - Corpus Christi IceRays *eliteprospects.com*. Everysport Media Group AB. Viitattu 27.10.2023. (englanniksi)
7. ↑  HARTIKAINEN COMMITS TO ROBERT MORRIS *goicerays.com*.  17.1.2019. CORPUS CHRISTI, Texas:  Corpus Christi IceRays. Viitattu 27.10.2023. (englanniksi)
8. ↑  Santeri Hartikainen - Men's Ice Hockey *rmucolonials.com*. Robert Morris University Athletics. Viitattu 27.10.2023. (englanniksi)
9. ↑  Long Island announces addition of seven transfer students for 2022-23 college hockey campaign *USCHO.com*.  19.5.2022. USCHO.com – U.S. College Hockey Online. Viitattu 27.10.2023. (englanniksi)
10. ↑  Santeri Hartikainen Kiekko-Vantaaseen *kiekko-vantaa.fi*.  17.5.2023. Kiekko-Vantaa Hockey Oy. Viitattu 27.10.2023.
11. ↑  Santeri Hartikainen yhden ottelun lainalle HIFK:hon *hifk.fi*.  12.10.2023. Oy HIFK Hockey AB. Viitattu 27.10.2023.
12. ↑  HIFK - Kärpät, 12.10.2023 *liiga.fi*.  12.10.2023. Jääkiekon SM-liiga Oy. Viitattu 27.10.2023.
13. ↑  HIFK - Kärpät, 12.10.2023 *liiga.fi*.  12.10.2023. Jääkiekon SM-liiga Oy. Viitattu 27.10.2023.